**Adatkezelési tájékoztató  
a munkaviszony fennállása előtt történő adatkezelésre vonatkozóan (pályáztatás, munkakörre való alkalmasság vizsgálata, fedhetetlen előélet igazolása)**

A Kamara a megfelelő munkavállaló kiválasztásához a meghirdetett álláshelyre jelentkezőktől fényképes önéletrajzot kér. A megfelelő képességű és képzettségű munkavállaló kiválasztása, munkakörre való alkalmasságának felmérése érdekében szükséges az adatkezelés.

**Adatkezelés célja:** a Kamaránál a betöltendő állásra való jelentkezés, a kiválasztási eljárásban való részvétel.

A lent nevesített személyes adatok az Európai Parlament és a Tanács (EU) 2016/679. számú (2016. április 27.), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelet (általános adatvédelmi rendelet; a továbbiakban: GDPR) értelmében személyes adatoknak minősülnek, ezért azok kezeléséhez az érintett hozzájárulása szükséges.

**Adatkezelés jogalapja:**

-          önkéntes hozzájárulás [a GDPR rendelet 6. cikk (1) bekezdés a) pontja]

**Adatkezelő:** Szabolcs-Szatmár-Bereg Megyei Kereskedelmi és Iparkamara (cím: 4400 Nyíregyháza, Széchenyi utca 2. adószám: 18793778-2-15, Képviseli: Pekó László, elnök, Nagyné Varga Katalin - főtitkár)

**Adatfeldolgozó:** nincs, a SzSzBMKIK az adatokat az érintett hozzájárulása nélkül a munkaviszony vagy egyéb (megbízási) jogviszony létrejöttéig nem továbbítja harmadik fél részére.

**Kezelt adatok:** az érintett által a SzSzBMKIK felhívására vagy önkéntesen megküldött önéletrajzban feltüntetett adatok, de különösen az érintett neve, születési helye, ideje, lakcíme, anyja neve, személyigazolvány száma, adóazonosító jele stb.

**Tárolt adatok helye:** A SzSzBMKIK épületében, papír alapon, zárt szekrényben tárolva

**Adatkezeléshez, feldolgozáshoz, továbbításhoz szükséges nyilatkozatok megléte:**

-          Hozzájáruló nyilatkozata

**Az adatszolgáltatás elmaradásának következményei:** az érintett nem tud jelentkezni a Kamara által közzétett állásajánlatra.

**Adatkezelés időtartama:** A munkajogi jogviszony létrejötte esetén, az „Adatkezelési tájékoztató a munkaviszony fennállása alatt történő adatkezelésre vonatkozóan” című adatkezelési tájékoztatóban meghatározottak szerint, melyre vonatkozóan a SzSzBMKIK a leendő munkavállaló részére biztosítja, hogy a jogviszony létrejöttét (munkaszerződés, megbízási szerződés stb.) megelőzően megismerje azt.  Amennyiben a munkajogi jogviszony nem jön létre, úgy az érintett további adatkezelésére vonatkozó külön felhatalmazásának a hiányában legfeljebb 30 napig azt követően, hogy a jogviszony létre nem jötte mindkét fél előtt ismertté válik.

**Adatok megsemmisítésének határideje:** az adatkezelés időtartamát követően haladéktalanul

**Adatok megsemmisítésének módja:** végleges törlés

**Az adatkezeléssel kapcsolatos jogai**: Ön tájékoztatást kérhet a SzSzBMKIK-től, mint adatkezelőtől a személyes adatai kezeléséről, hozzáférhet az általa kezelt személyes adataihoz. Amennyiben a kezelt adatok pontatlanok, Ön kérheti személyes adatainak helyesbítését. Amennyiben vitatja a személyes adatok pontosságát, úgy a személyes adatok pontossága ellenőrzéséig kérheti az adatkezelés korlátozását: ebben az esetben az adatkezelő az adatokat tárolja ugyan, de más tevékenységet azokkal nem végez a vizsgálat lezárulásáig.

Ön bármikor jogosult kérni a fenti személyes adatainak törlését és a SzSzBMKIK, a kezelt adatokat késedelem nélkül törölni fogja.

Megilleti Önt az adathordozhatósághoz való jog is, amely alapján Ön az Önre vonatkozó, a SzSzBMKIK, mint adatkezelő által kezelt személyes adatokat tagolt, széles körben használt, géppel olvasható formátumban (word formátumban) megkaphatja, továbbá jogosult arra, hogy ezeket az adatokat egy másik adatkezelőnek továbbítsa, vagy az adatkezelőt kérje ezen adatok közvetlen továbbítására.

Önkéntes hozzájáruláson alapuló adatkezelés esetén az érintett a hozzájárulást bármely időpontban visszavonhatja, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Az adatkezelésre vonatkozó bővebb információkat a kamara Adatvédelmi és Adatbiztonsági Szabályzata tartalmazza, amely a [www.szabkam.hu](http://www.szabkam.hu) oldalon található.

**Jogérvényesítési lehetőségek:**

1)      Amennyiben a fentiekkel kapcsolatban kérdése lenne, forduljon a munkáltató adatvédelmi tisztviselőjéhez, Párkányiné dr. Csurka Edinához (csurka.edina@szabkam.hu; +36 42 420-180).

2)      Az érintett jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

3)      Az érintett, az adatkezeléssel kapcsolatos panaszával közvetlenül a Nemzeti Adatvédelmi és Információszabadság Hatósághoz(cím:1125 Budapest, Szilágyi Erzsébet fasor 22/c; telefon: +36-1-391-1400; e-mail: ugyfelszolgalat@naih.hu; honlap: www.naih.hu) is fordulhat.

**HOZZÁJÁRULÓ NYILATKOZAT**

**jelen adatkezelési tájékoztatóhoz a betölteni kívánt munkakörre pályázó részéről**

Alulírott ……………….…………………….……………. (születési hely, idő) ……………….……………………….…………. (személyi igazolvány száma) ……………………………………………………….., mint  érintett nyilatkozom, hogy „A munkaviszony fennállása előtt történő adatkezelésre vonatkozóan” c.  adatkezelési tájékoztatót **megismertem** és a személyes adatok védelméről szóló 2011. évi CXII. törvény (Infotv.), valamint az Európai Parlament és Tanács (EU) 2016/679 Rendelete (GDPR, Általános Adatvédelmi Rendelet) 6. cikk (1) bekezdés a) pontjának megfelelően az önéletrajzomban feltüntetett valamennyi adat **adatkezeléséhez** **önkéntesen és kifejezetten hozzájárulok.**

Kelt: ……………………………..,20………év………………………hó………nap

…………………………………………….  
Érintett aláírása

# a munkaviszony fennállása előtt történő adatkezelésre vonatkozóan (pályáztatás, munkakörre való alkalmasság vizsgálata, fedhetetlen előélet igazolása)